system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Firiza, Maramureș.
assistant
Firiza (în ) este o localitate componentă a municipiului Baia Mare din județul Maramureș, Transilvania, România.

Așezare 
Firiza este un cartier al municipiului Baia Mare și este situat la doar 10 km de centrul acestuia. Numele său denumește de asemenea și lacul de acumulare (apă potabilă și menajeră) din zonă. Lacul de acumulare Firiza a fost construit pentru alimentarea cu apă a municipiului, producerea energiei electrice și atenuarea viiturilor. Construit în 1964, este un baraj cu contraforți, având o înălțime de 51,5 m și o lungime la coronament de 260 m. Lacul de acumulare din spatele barajului are o lungime de 3 km și o lățime de 1 km și este populat cu păstrăvi și crapi. Peisajul este deosebit, pădurea de conifere și foioase din jur ajunge până la lac, iar dealuri din jur închid orizontul. Situat foarte aproape de orașul Baia Mare și lângă drumul către stațiunea Izvoare, lacul a devenit foarte popular în rândul excursioniștilor și al populației din Baia Mare, dornică de o oază de liniște și aer curat. 

În iulie 2019, din apele lacului au fost pescuiți câțiva pești din specia Pacu, înrudiți cu Piranha, originari din America de Sud. Nu se știe cum a ajuns această specie invadatoare în apele lacului.

Pe aici trece drumul către stațiunea „Izvoare” și către carierele de piatră Blidari (andezit).

Istoric 
Numele vechi a localității este Ferneziul de Sus.

Prima atestare documentară: 1329 (Felsö-Fernezely).

Etimologie 
Etimologia numelui localității: Din hidron. Firiza, cf. subst. firiz „ferăstrău” < magh. fürész „ferăstrău de mână" (< germ. Führsäge).

Demografie 
La recensământul din 2011, populația era de 745 locuitori.

Monument istoric  
 Biserica „Sf. Arhangheli Mihail și Gavril” (1824).

Obiective turistice 
 Rezervația naturală “Tăul lui Dumitru” (3 ha).
 Zona de agrement „Firiza”.
Căsuțele tradiționale maramureșene
satul medieval Văratec, secolele XIV-XV
Cascada Stur

Arii naturale protejate (de interes național) 
Rezervația naturală suprapusă sitului Natura 2000 - Igniș, a fost declarată arie protejată prin Legea Nr. 5 din 6 martie 2000 publicată în Monitorul Oficial al României Nr. 152 din 12 aprilie 2000 (privind aprobarea planului de amenajare a teritoriului național - Secțiunea a III-a - arii protejate) și se întinde pe o suprafață de 3 hectare.

Aria protejată reprezintă o zonă umedă cu mlaștini oligotrofe) aflată în cresta principală a Munților Igniș, cu o bogată floră de turbărie, cu specii de: ruginare (Andromeda polifolia), rogoz (Carex acutiformis), afin (Vaccinium uliginosum), merișor (Vaccinium oxycoccus), bumbăcăriță (Eriophorum vaginatum), vuietoare (Empetrum nigrum), iarbă albastră (Molinia coerulea), țăpoșică (Nardus stricta), sclipeți (Potentilla erecta) sau mușchi din specia Sphagnum pylaisia.

Personalități 
 Lucian Mureșan (n. 1931), arhiepiscop al Arhieparhiei de Alba-Iulia și Făgăraș, cel mai înalt ierarh al BRU.

Note 

Firiza, Baia Mare
Firiza, Baia Mare
Firiza, Baia Mare
Firiza, Baia Mare